NCL ปิดพุ่ง 21.77% ตลท. ให้แจง Trading Alert List
NCL ปิดพุ่ง 21.77% โดยราคาปิดตลาดวันนี้อยู่ที่ 3.02 บ. บวก 0.54 บ. หรือ 21.77% ราคาสูงสุด 3.18 บ. ราคาต่ำสุด 2.58 บ. มูลค่าการซื้อขาย 229.59 ลบ. ล่าสุด ตลท.ให้ NCL ชี้แจงข้อมูล Trading Alert List
2 พ.ย. 2558

ผู้สื่อข่าวรายงานว่า ราคาหุ้นบริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ปิดตลาดวันนี้อยู่ที่ 3.02 บาท บวก 0.54 บาท หรือ 21.77% ราคาสูงสุด 3.18 บาท ราคาต่ำสุด 2.58 บาท มูลค่าการซื้อขาย 229.59 ล้านบาท
โดยราคาหุ้น NCL ปรับตัวขึ้นเป็นวันที่ 3 ต่อเนื่อง นับตั้งแต่ราคาหุ้นอยู่ที่ 2.28 บาท เมื่อวันที่ 29 ต.ค.58 
ขณะที่ล่าสุด ตลาดหลักทรัพย์แห่งประเทศไทย (ตลท.) ให้ NCL เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) ประจำวันที่ 2 พ.ย. 2558